આ ઓપરેશન પર ટીકાકારોનું કહેવું છે કે, અમેરિકાના આ વ્યવહારની ચીન પર વધારે અને લાંબી અસર નહીં થાય કારણ કે તેનું મહત્વ પ્રતિકાત્મક જ છે. જ્યારે અમેરિકાની સેનાની દુનિયામાં અનેક ઠેકાણે હાજરી છે અને તે આવા ઓપરેશન ચલાવતું જ રહે છે. અમેરિકાના સહયોગીઓના દાવા ધરાવતા વિસ્તારોમાં પણ તેની હાજરી હોય જ છે. જોકે તેનો રાજનૈતિક ઉદ્દેશ્યો સાથે કોઈ સીધો સંબંધ રહ્યો નથી. 12મેએ સેટેલાઈટ દ્વારા લેવામાં આવેલી તસવીરોમાં જણાઈ આવે છે કે, ચીને જમીનથી હવામાં વાર કરવામાં સક્ષમ મિસાઈલો અને એંટી-શિપ ક્રુઝ મિસાઈલો વુડી આઈલેંડમાં તૈનાત કરી છે.